**ΕΡΓΑΣΤΗΡΙΟ - ΚΛΙΝΙΚΗ ΑΣΚΗΣΗ Ε΄ΕΞΑΜΗΝΟΥ
 ΠΑΙΔΙΑΤΡΙΚΗ – ΜΑΙΕΥΤΙΚΗ ΝΟΣΗΛΕΥΤΙΚΗ**

Παρουσιάζονται οι **έξι** ομάδες των **Eργαστηρίων ΠΑΙΔΙΑΤΡΙΚΗ–ΜΑΙΕΥΤΙΚΗ ΝΟΣΗΛΕΥΤΙΚΗ** καθώς και οι **οκτώ**  ομάδες της αντίστοιχης **Κλινικής Άσκησης** για το τρέχον εξάμηνο.
Στην περίπτωση που δε βρίσκετε το όνομά σας σε καμιά από αυτές τις ομάδες (ενώ δικαιούστε να παρακολουθήσετε το αντίστοιχο Εργαστήριο ή Κλινική Άσκηση), **παρακαλώ επικοινωνήστε άμεσα με τους διδάσκοντες του Εργαστηρίου, ή με την κ. Αλμπάνη (για την Κλινική Άσκηση)**. Βεβαίως δεν υπάρχει διάθεση να αδικηθεί κανείς, απλά τα λάθη είναι αναπόφευκτα ιδίως όταν τα ονόματα είναι πάρα πολλά.

Για να γνωρίζετε τις ώρες του **Εργαστηρίου** που θα παρακολουθήσετε, **ελέγξτε τις αντίστοιχες ομάδες και το εβδομαδιαίο πρόγραμμα,** ώστε να βρείτε σε ποιες ημέρες και ώρες έχετε τοποθετηθεί. Συνολικά, η παρακολούθηση ανέρχεται στις 4 + 3 ώρες / εβδομάδα. Η **Κλινική Άσκηση** θα πραγματοποιείται **κάθε Πέμπτη-Παρασκευή, ώρα 8.00-12.00, και 4.00- 8.00 μ.μ .Ελέγξτε τις αντίστοιχες ομάδες,** ώστε να βρείτε σε ποιο Νοσοκομείο και Κλινική έχετε τοποθετηθεί.

Δεδομένου ότι ο αριθμός των φοιτητών ανά εκπαιδευτή είναι ήδη τεράστιος, (30-34 στο Εργαστήριο και 21 στην Κλινική Άσκηση κατά μέσο όρο), **ο αριθμός των φοιτητών ανά ομάδα είναι αδύνατον να αυξηθεί περισσότερο**. Για το λόγο αυτό, **αλλαγές μεταξύ ομάδων θα γίνονται αυστηρά και μόνο με μεταξύ σας συνεννόηση και εφόσον είναι αμοιβαίες** (δηλ. θα πάτε εσείς στην ομάδα που θέλετε και κάποιος από την ομάδα αυτή θα δεχθεί να έρθει στη δική σας, ώστε να διατηρηθεί ο ίδιος αριθμός φοιτητών σε όλες τις ομάδες). **Διευκρινίζεται ότι στην περίπτωση που κάποιος φοιτητής προσέλθει σε άλλη ομάδα από αυτή στην οποία είναι επίσημα τοποθετημένος, χωρίς αμοιβαία αλλαγή, θα λαμβάνει απουσία.**

**Η παρακολούθηση των μαθημάτων είναι υποχρεωτική. Θα σας παρακαλούσαμε να προσέξετε ιδιαίτερα το θέμα των απουσιών. Επιτρέπονται** απουσίες που αντιστοιχούν **στο 20% του συνόλου.** Επισημαίνεται επίσης ότι την εβδομάδα μετά τη συμπλήρωση των 13 εβδομάδων θα υπάρχει η **δυνατότητα** **αναπλήρωσης ως και δυο απουσιών για την Κλινική Άσκηση** (στις 17 και 18/1/2019). **Δεν υπάρχει** **δυνατότητα** **αναπλήρωσης** **για απουσίες στο Εργαστήριο**. Αν κάποιος φοιτητής έχει **απουσίες άνω του επιτρεπόμενου ορίου,** θα πρέπει να επαναλάβει την παρακολούθηση του Εργαστηρίου ή της Κλινικής Άσκησης στο μέλλον, **χωρίς εξαιρέσεις για κανένα λόγο, συμπεριλαμβανομένων των προβλημάτων υγείας** (βάσει της κείμενης Νομοθεσίας).
Όσον αφορά το **Εργαστήριο**, υπενθυμίζω ότι θα πρέπει να έχετε μαζί σας λευκή ιατρική ρόμπα. Όσον αφορά **την Κλινική Άσκηση, θα σας παρακαλούσαμε ιδιαίτερα να είστε πάντα ευπρεπώς ντυμένοι** **και βεβαίως κόσμιοι στη συμπεριφορά σας**. Δεν είναι λίγες οι περιπτώσεις που, κατά τα προηγούμενα έτη, έχουν δημιουργηθεί σοβαρά προβλήματα με το προσωπικό του Νοσοκομείου για τους παραπάνω λόγους. Γι' αυτό, ας προσπαθήσουμε φέτος να τα αποφύγουμε.

 **Οι Διδάσκοντες**